**Dátum:** 2022**.** október 4.

„Roto Con Orders 2.0“ / Teljes mértékben integrált termékújdonságok / Előkészületben az online kapcsolódási pontok a vasalatkereskedők kosaraihoz / Deventer termékkereső 2023-tól / Megbízható hibamegelőzés / Mobil tervezés csapatban

**Az online vasalatkonfigurator új funkciói**

***Leinfelden-Echterdingen*** – A „Roto Con Orders“ online eszköz egy bevált és a gyártók ill. forgalmazók körében különösen kedvelt vasalatkonfigurátor. 18 nyelven elérhető felhasználói felületével nemzetközileg támogatja az ablakok, ajtók és tolórendszerek vasalatmegoldásainak gyors és hibátlan tervezését. Néhány nappal ezelőtt kezdte meg a Roto Fenster- und Türtechnologie GmbH (Roto FTT) számos új jellemző kidolgozását, amely révén a kiváló tervező eszköz a felhasználókat még szélesebb körben fogja támogatni.

**Értéktöbblet a gyártók és vasalatkereskedők számára**

A gyártók egy konfiguráció adatait közvetlenül egy vasalatkereskedő kosarába tudják majd küldeni – mindezt egy olyan szolgáltatás révén, mely csökkenti a rendelési költségeket és a hibaforrásokat. „A Roto meg fogja teremteni a műszaki feltételeket ahhoz, hogy a vasalatkereskedők a vevőiknek ezt a lehetőséget fel tudják kínálni“ - magyarázza Eberhard Mammel, a Roto FTT készletértékesítési és termékadaptációs részlegvezetője, egyben a „Roto Con Orders 2.0“ projekt felelőse.

Ami az ablakgyártók számára is izgalmas: új képalkotó funkciók értéktöbblettel. Ennek révén lehetővé válik, hogy a furatkép ábráját az éppen kifejlesztett vasalatmegoldáshoz egy kattintással megjelenítsük.

2023-ban egy termékkeresőt fogunk integrálni a Deventer-tömítőprofilokhoz. „Ez egy nagyon innovatív eszköz, amellyel a saját profil- és ablakrendszerhez illő tömítőprofilok könnyen kiválaszthatók“ – állítja Martin Werk a „Roto Con Orders“ adatszervízének felelőse.

**Mindig naprakészen**

A „Roto Con Orders“ számára előkészített adatok állandó aktualizálása révén a Roto évek óta biztosítja a tervezés optimális előfeltételeit. „A felhasználók bízhatnak abban, hogy az új termékek első szállításakor azok adatai már rendelkezésre fognak állni“, hangsúlyozza Werk. Így például a vasalatkonfigurátor már tartalmazza a legutóbb a „Door“ és „Patio“ programmokba újonnan bevezetett termékek adatait. „Számomra a ‚Roto Con Orders‘ ezért is egy elengedhetetlen eszköz mindenki számára, aki kiváló minőségű és innovatív ablakokat és ajtókat szeretne kínálni.“ Az új funkciók integrálása után az online-eszköz a jövőben még nagyobb mértékben fog hozzájárulni a digitális vasalatösszeállításhoz.

**Okos kezelés**

A „Roto Con Orders 2.0“ új funkcióiról a gyártó fogja értesíteni a világszerte jelenlévő felhasználókat. „Akinek eddig még nem volt tapasztalata a ‚Roto Con Orders‘-szel, most bepótolhatja“, hangsúlyozza Mammel. A Roto-értékesítés a vasalatkonfigurátorhoz történő hozzáférést mindenkor minden ügyfél számára biztosítani tudja. A felhasználói felület a következő hónapokban változni fog, és dolgoznak a konfigurátor még egyszerűbb kezelési lehetőségein. A felhasználókat a használhatóságban fogja segíteni az optimalizált verzió.

A Roto Campus eLearning-moduljában fogják elmagyarázni a vasalatkonfigurátor kiegészítő, teljesen új funkcióival történő munkát, amely pontosan a „Rajt“ időpontjában rendelkezésre fog állni.

**Hibamegelőzés**

A konfigurátor általános előnyét a gyártó így magyarázza: A „Roto Con Orders“-szel történő munka műszakilag helyes eredményeket biztosít, mert minden konfigurációt bevizsgálnak az összes paraméter hitelességének beállításával.

Ismert ablakgyártók már programoztak kapcsolódási pontokat, melyeken keresztül a „Roto Con Orders“ adatait a saját IT-rendszerükben automatikusan alkatrészlistákká és megrendelésekké alakítják át. A felhasználó PC-jéből anyaglistákat és árakat is hozzájuk lehet rendelni.

Kevés munkalépésből mindig pontos alkatrészlista állítható össze egy vasalatmegoldáshoz beleértve a műszaki ábrát. Az ablakgyártók és forgalmazók ezeket át tudják alakítani PDF, Excel valamint CAD formátumokká, hogy a saját ajánlataikban és megrendeléseikben is fel tudják használni.

**Tervezés csapatban**

A „Key-User“ funkció lehetővé teszi a regisztrált felhasználók számára a vasalatminták- ill. adatok saját „Roto-Archiv“-ban való elhelyezését. Igény esetén egyidejűleg több felhasználó is hozzáférhet az így létrehozott adatállományhoz. Közösen is dolgozhatnak egy adott tervezésen.

A vasalatkonfigurátor – amely tablettre és okostelefonra is optinalizált – a Roto ügyfelei számára továbbra is ingyen elérhető a *https://ftt.roto-frank.com/hu-hu/szolgaltatasok/media-es-eszkoezoek/online-vasalat-konfigurator/* linken.



Bárhol, bármikor, egyszerű és megbízható vasalatösszeállítás mindenfajta nyílászáróhoz: egy vasalatkonfiguráció tervezése a „Roto Con Orders“ segítségével.

**Kép**: Roto **Roto\_Con\_Orders.jpg**





|  |  |
| --- | --- |
| Eberhard Mammel felelős a Roto Frank Fenster- und Türtechnologie GmbH készletértékesítési vezetőjeként többek között a „Roto Con Orders“ vasalatkonfigurátor aktuális továbbfejlesztéséért. | Martin Werk a Roto Frank Fenster- und Technologie GmbH adatszervíz csapatában a „Roto Con Orders“ konfigurátorért felel. |
| **Kép**: Roto **Eberhard\_Mammel.jpg** | **Kép**: Roto **Martin\_Werk.jpg** |



Boris Kjärsgaard, a flensburgi Meesenburg Großhandel KG irodai dolgozója értékeli és használja is az ipari partnerei digitális eszközeit. „Amikor megmutatták nekünk a ‚Roto Con Orders‘ vasalatkonfigurátort, azonnal használni kezdtem, és azóta is alkalmazom. A digitális konfigurátor 100 %-ban védelmet nyújt még a kis hibákkal szemben is. A komplett konfiguráció tervrajzzal történő ábrázolását nagyon praktikusnak és érthetőnek tartom.“

**Kép**: Meesenburg Großhandel KG **Boris\_Kjärsgaard.jpg**

Szabadon nyomtatható – igazolás elkérve.

**Kiadó**: Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info.presse@roto-frank.com

**Szerkesztőség**: Dr. Sälzer Pressedienst • Lensbachstraße 10 • 52159 Roetgen • Tel. +49 2471 9212864 • Fax +49 2471 9212867• info@drsaelzer-pressedienst.de